Ööpäevaga lisandus 20 positiivset koroonatesti
#000003
Koroonaviiruse testid. Autor/allikas: Priit Mürk/ERR
#000004
Viimase ööpäeva jooksul analüüsiti Eestis 1122 haigust COVID-19 põhjustava SARS-CoV-2 viiruse esmast testi, millest 1,8 protsenti ehk 20 inimese testi tulemus osutus positiivseks.
#000005
Harjumaa haigestumistest nelja puhul on tegemist perekondliku nakatumisega, neljal (omavahel seotud) juhul on inimene nakatunud töökohal. Kahel juhul oli põhjuseks muu kontakt haigega, ülejäänud haigestumiste puhul on asjaolud täpsustamisel.
#000007
Lääne-Virumaa juhtumi puhul oli tegemist perekondliku nakatumisega, Ida-Virumaa juhud on seotud nakatumisega töökohal – kaks juhtu kolmest on omavahel ka seotud.
#000008
Terviseameti erakorralise meditsiini osakonna juhataja Martin Kadai sõnul teeb terviseametit murelikuks tõsiasi, et suur osa uutest haigusjuhtudest saavad alguse nakatumisest töökohal. "Näeme, et inimesed lähevad haigena tööle, seades nii ohtu ka oma kolleegid. Kui me sellest kriisist midagi kaasa võtame, siis võiks selleks olla harjumus haigena kodus püsida," ütles Kadai, kelle sõnul peaksid töölt koju jäämist rohkem toetama ka tööandjad. "Kui viiruse leviku tõttu peatub mõne ettevõtte tegevus, siis on kahju kindlasti oluliselt suurem võrreldes töötaja koju jäämisega."
#000009
5. juuni hommikuse seisuga vajab Eestis koroonaviiruse tõttu haiglaravi 16 inimest, juhitaval hingamisel pole ühtegi patsienti. Uusi surmajuhtumeid ööpäeva jooksul ei lisandunud. Kokku on Eestis koroonaviirus nõudnud 69 inimese elu.
#000010
Haiglast on koju saadetud 347 inimest, lõpetatud 359 COVID-19 haigusjuhtumit. Tervenenud on 1 667 inimest. Neist 1 288 inimese haigusjuhtum on lõpetatud (77,3%), 379 inimese puhul (22,7%) on positiivsest testist möödunud rohkem kui 28 päeva ja inimene ei viibi haiglaravil, st ootab tervenemise kinnitamist.
#000011
Eestis on kokku tehtud enam kui 88 000 esmast testi, nendest 1910 ehk 2,2 protsenti on olnud SARS-CoV-2 viiruse suhtes positiivsed.
#000012
Terviseamet tuletab meelde, et COVID-19 põhjustava koroonaviiruse SARS-CoV-2 leviku vältimiseks endiselt nii hoolikalt käsi pesta, haigena koju jääda kui kaaskodanikele piisavalt hingamisruumi jätta. Koroonaviirus levib nakkuslikult inimeselt tervele eelkõige lähikontakti teel. Lähikontaktiks loetakse olukorda, kus inimesed on 15 minuti vältel teineteisele lähemal kui 2 meetrit.
#000013
COVID-19 on piisknakkushaigus, mida põhjustab aevastamisel ja köhimisel inimeselt inimesele ning saastunud pindade ja pesemata käte kaudu leviv SARS-CoV-2 viirus.
#000014
Ööpäevaga lisandus 21 positiivset testi
#000015
Öpik: koroonaviiruse uued üksikjuhtumid on salakavalad
#000016
Suurim haiguspuhang on seotud Tallinnas asuva toidukäitlejaga
#000017
Erakondade haridusdebatti saatis tung erisustega arvestamise suunas
#000018
ERR-i žürii: haridusdebati võitis Kristina Kallas
#000019
Eesti Laulu finalist Bedwetters: me oleme nüüd popimate laulude juurde tagasi jõudnud
#000022
Zelenski palus üllatusvisiidil Londonisse hävituslennukeid
#000025
Tarmu Tammerk: valimiste kajastamisest ERR-is
#000028
Sõja 349. päev: Ukraina hinnangul kaotas Venemaa ööpäevas 1030 sõdurit
#000031
Svet: D-terminal jäi trammi trassilt välja aja ja raha kokkuhoiu pärast
#000035
Neljapäev tuleb muutliku pilvisusega ja peamiselt sajuta
#000037
Psühhoterapeut: inimpsüühika kiireid lahendusi ei talu
#000039
Saksamaa ja teised Euroopa riigid tahavad keelustada "igavesed kemikaalid"
#000040
Galerii: algasid Eesti Laulu finaali proovid
#000045
Kohtla-Järve linnavalitsus sai paika vaid üheksa poolthäälega
#000050
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000051
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000052